Göyərçinqala (Urmiya)

Göyərçinqala () — İranın Qərbi Azərbaycan ostanının Urmiya şəhristanı ərazisinə daxil olan kənd.

 Coğrafiya 
Göyərçinqala yaşayış yeri Urmudan 70 kilometr şimalda, Salmasdan isə 50 kilometr cənubda Urmu gölünün qırağında yerləşir. Kənd Bəydağı, Quzey və Başlar dağları ilə əhatə olunub. Kənd Qarabağ, Qalqaçı, Müğartel və Boydaş kəndləri ilə qonşu olaraq, Ənzəl mahalının mərkəzi olan Quşçudan 20 kilometr aralıdır.

 Kəndin su qaynağları 
 Bostanava
 Gengərz (Genkəhriz)
 Arcabulağ (Kəndin ən böyük su qaynağı)
 Təzəgöl
 Hiçov
 Dərəgölü
 Şahbulağı
 Söyüdbulağı
 Acıgöl
 Ortagöl
 Minqatan

Ancaq bu bulağların çoxu son bir neçə ildə qurumuşdur. Hazırda kəndin içməli suyu Salmasın yaxınlığından təmin edilir. Bunlardan yalnız Arcabulağın suyu qurumamışdır.

 Yer adları 
 Acıl
 Müzəfər
 Obatı
 Qaraquşu
 Şıx Barat

 Mədəniyyət 

Kənddə bir ibtidai məktəb, bir böyük məscid və hüseyniyyə, bir neçə mağaza vardır. Bu kəndin tarixi abidələrindən Göyərçinqala qəsri (Kazımxan Quşcunun sığınacağı) və onun əski hamamının adını çəkmək olar.

 Əhalisi 
2006-cı il məlumatına görə kənddə 598 nəfər yaşayır (194 ailə). Burada yaşayanların ən önəmli problemi susuzluqdur, belə ki əhalinin bir qismi son bir neçə ildə burada suyun az olması səbəbindən kəndi tərk edərək, Urmiya, Tehran və başqa yerlərə köç ediblər.

 Həmçinin bax 
 Göyərçinqala qəsri
 Kazım Daşı

 İstinadlar 

Kateqoriya:Urmiya şəhristanının kəndləri